II ТЕХНИЧКА СПЕЦИФИКАЦИЈА


ВРСТА ДОБАРА: Израда виртуелне презентације Тврђаве Голубац
МИНИМАЛНЕ ТЕХНИЧКЕ СПЕЦИФИКАЦИЈЕ СОФТВЕРА

За потребе Тврђаве Голубачки град д.о.о. потребно је да се рекреира Комплекс Тврђава Голубачки град у виртуелној стварности где ће сви посетици званичног сајта бити у могућности да виртуелно прошетају комплексом и самом Тврђавом и тако доживе простор као да су физички присутни у њему. 
Платформа треба да буде веб орјентисана којој крајњи корисници приступају кроз веб претраживаче (Google Chrome, Safari, Microsoft Edge, Mozilla, Opera,…) као и да буде подржана на свим десктоп и мобилним уређајима.
Веб апликација која је потребна за приказивање виртуелне туре за Комплекс Тврђава Голубачки град мора да има следеће могућности:
1. Виртуелна 3D презентација у метаверсу
• Софтвер мора да представи Комплекс Тврђава Голубачки град рекреираног као дигиталног близанца (digital twin) унутар виртуелног света који ће да буде доступан на мобилним и десктоп уређајима свих корисника.
• Сама израда дигиталног близанца треба да укључује виртуелну израду спољашности саставних делова Комплекса Тврђаве Голубачки град - Визиторског центра, сувенирнице, стаза, зеленила, Тврђаве Голубац, као и простора унутар ње и зона на које је подељена.
• Сама реплика зграда и Тврђаве мора да буде израђена користећи најновије 3D технологије које се користе на тржишту.
• Виртуелна тура мора да поседује могућност виртуелних посета свим договореним виртуелним просторима где корисници могу да сазнају све неопходне информације о тим просторима, њиховој намени и садржају, а у случају саме тврђаве и зони којој припадају.
• Само метаверсе решење за време посете, у позадини треба да пушта музичку позадину коју корисници чују док шетају виртуелним садржајима.
• Виртуелна тура мора да поседује могућност приказивања виртуелних аватара који по потреби могу да служе као водићи на турама и усмено, на више језика деле информације о истим
2.  Одвојена искуства приступа метаверс софтверу за кориснике и администраторе
• Корисници: Корисници, кроз званичну веб презентацију Тврђаве Голубачки град, треба да имају приступ виртуелној тури Комплекса Тврђава Голубачки град (приступ тзв. десктоп верзији софтвера).
С обзиром на број корисника који приступа са мобилних уређаја, потребно је да се виртуелно искуство понуди посетиоцима са мобилних уређаја и у изворном, вертикалном (eng.portrait) моду како би могли да на свом уређају имају најбоље искуство приступа.
• Администратори: Администратори треба да имају приступ администраторском порталу кроз који могу да мењају подешавања, мењају постојеће или убацују потпуно нове садржаје у сам метаверс.
3. Технологије потребне за приступ
• И корисници, и админитратори, за приступ платформи са својих десктоп или мобилних уређаја требају неко од популарних браузер решења као што су Google Chrome, Mozila Firefox или слични.Изабрано браузер решење треба да буде надограђено на последњу доступну верзију доступну од произвођача.
• Производ не сме да као услов за употребу и прегледање садржаја  захтева од корисника инсталацију додатних проширења за браузер и софтвер.
• Сви понуђени модули морају обухватити лиценце једногодишњег трајања, са укљученом произвођачком подршком на најновије update-ove,upgrade-ove, ревизије и patch-eve.
• Понуђач је у обавези да изврши инсталацију и активацију свих захтеваних модула/лиценци на веб локацији Наручиоца, као и конфигурисање и доделу свих корисничких параметра корисницима. 
•Са циљем оптимизације свих сервисних интервенција и једногодишње техничке подршке у раду, неопходно је да сви модули софтвера буду праћени од стране истог произвођача софтвера.
4. Планирано корисничко искуство, интерактивност кроз просторије и симулација стварне физичке посете Комплексу Тврђава Голубачки град
• Комплекс Тврђава Голубачки град у метаверсу треба да има дефинисану кроз дизајн путању коју корисници прате и на тај начин виде све садржаје који су за њих припремљени.
• Свака од појединачних зона Тврђаве Голубачки град треба да се састоји од два сегмента:
1)Обилазак: 3D приказ простора Комплекса Тврђава Голубачки рад у оквиру којег се корисници крећу.
2) Инфо зоне: Свака тачка објеката унутар комплекса и саме Тврђаве треба да има инфо зону где корисници могу боље,кроз интерактивни садржај да се упознају са самим простором, његовим садржајем, наменом и могућностима које нуди корисницима.
• Што се самог садржаја у оба сегмента тиче, од софтвера се очекује да интеграција садржаја буде изворна у софтвер (да се садржају може приступити без инсталација додатних технологија). Од формата, метаверс софтвер треба да подржава приказе текстуалног садржаја, приказ видео и аудио садржаја, могућност повезивања кроз хиперлинкове других страница на званичном сајту Тврђаве Голубачки град, могућност преузимања докумената и слично.
5. Искуство и хостинг метаверсе платформе
• Сама метаверс технологија и софтвер морају да имају могућност хостовања на званичном сајту Тврђаве Голубачки град.
Рок испоруке: Понуђач мора у року од најдуже 90 дана од дана потписивањања уговора да изради виртуелну презентацију, да је постави на сервере Тврђаве Голубачки град, као и да преда копију на УСБ меморији.
Понуђач је дужан да достави сву потребну пратећу техничку документацију на српском језику и корисничко упутство.

Гарантни рок: Понуђач даје Наручиоцу гаранцију за испоручени софтвер у трајању од 12 месеци од дана записничког пријема испорученог софтвера, односно од дана потписивања Записника о квантитативном и квалитативном пријему са пратећом документацијом. 
Гарантни рок мора да обухвата једногодишњу подршку произвођача софтвера на најновије update-ove, upgrade-ove, ревизије и patch-eve и додавање нових функционалности по потреби, а на захтев Наручиоца.
Рок за отклањање квара/недостатка у гарантном року: максимум 10 дана од дана пријаве квара.

Квалитет предметног добра:
Софтвер за виртуелну туру  који је предмет јавне набавке мора у погледу квалитета задовољавати важеће стандарде и испуњавати услове и захтеве прописане конкурсном документацијом.
Понуђач се обавезује да инсталацију и активацију предметног софтвера изведе стручно и квалитетно, у свему према прописима, правилима струке, техничким условима и стандардима, који важе за ту врсту посла.
Начин спровођења контроле и обезбеђења гаранције квалитета:
Наручилац и понуђач ће након испоруке предметног софтвера, записнички констатовати преузимање истог.
· случају да се записнички констатују недостаци у квалитету, понуђач мора исте отклонити, или испоручити нова, у року не дужем од 3 дана од дана састављања записника.
[bookmark: page7]Ако се након примопредаје, приликом употребе софтвера покаже неки недостатак, који се није могао открити уобичајеним прегледом (скривене мане), Наручилац је дужан да о том недостатку сачини записник о рекламацији и обавести понуђача. У том случају понуђач је дужан да у року од 7 дана од дана сачињавања записника о рекламацији, отклони утврђене недостатке односно усклади квалитет истога са захтевима Наручиоца.
Техничка документација:
Уз понуду обавезно доставити техничку документацију за понуђене модуле тј произвођачки каталог понуђених модула софтвера  или други технички документ (потврда/изјава понуђача о техничким спецификацијама и врсти понуђених модула софтвера), из кога се јасно и недвосмислено може утврдити да ли понуђени софтверски модули/лиценце у потпуности испуњавају све услове из конкурсне документације, односно све захтеване минималне техничке карактеристике (за све захтеване лиценце). Каталог/технички документ може бити на српском и енглеском језику.
Напомена: Каталог или други технички документ, привредни субјекти су дужни да доставе/учитају уз понуду коју подносе преко Портала.

ЗАХТЕВИ КОЈИ СЕ ПОДРАЗУМЕВАЈУ
Захтеви који се подразумевају су све потребне радње и мере, односно активности које нису експлицитно наведене у Техничкој документацији, а које је неопходно предузети ради извршења предмета јавне набавке/уговора у складу са позитивноправним прописима
